มีอาการตกขาวมามาก ก่อนหน้านี้ประมาณ2สัปดาห์มีอาการคันค่ะ ตกขาวจับเป็นก้อนคล้ายนมบูด มีอาการคัน และแสบ เลยไปซื้อยาเหน็บมาใช้ พอครบตามที่เภสัชบอก อาการเหล่านั้นก้หายไปค่ะ ตอนนี้มีแต่ตกขาวมาเยอะ สีขาวขุ่น ไม่แสบ ไม่คัน แต่มีกลิ่นเหมือนกลิ่นอับ สัปดาห์ก่อนมีเพศสัมพันธ์ ตกขาวออกมาเยอะมากค่ะ
สวัสดีค่ะ Faii,การมีตกขาวสีขาวขุ่น ปริมาณมาก และมีกลิ่นเหม็น น่าจะเกิดจาก การมีช่องคลอดอักเสบจากเชื้อแบคทีเรีย(bacterial vaginosis) ซึ่งจะทำให้มีตกขาวปริมาณมากขึ้น อาจเป็นสีเทาขุ่น หรือขาวขุ่น มีกลิ่นเหม็นเหมือนคาวปลาสาเหตุที่ทำให้เกิด เช่นการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์กับคู่นอนมากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยนอกจากนี้แล้ว การมีตกขาวมีกลิ่นเหม็น ยังอาจเกิดจากสาเหตุอื่นๆ เช่นการติดเชื้อปรสิตในช่องคลอด การติดเชื้อหนองในแท้หรือหนองในเทียม รวมถึงมะเร็งปากมดลูกเป็นต้นส่วนอาการตกขาวคล้ายนมบูด ร่วมกับอาการคันและแสบที่เป็นเมื่อ 2 สัปดาห์ก่อน และได้ใช้ยาเหน็บไปนั้น น่าจะเป็นยาฆ่าเชื้อรา ซึ่งหากใช้แล้วอาการหายไป ก็น่าจะเกิดจากการติดเชื้อราในช่องคลอดได้หากยังคงมีอาการตกขาวที่ผิดปกติเกิดขึ้นเป็นๆหายๆ หรือเป็นต่อเนื่อง ควรไปพบสูติ-นรีแพทย์เพื่อรับการรักษาที่ตรงกับโรคค่ะ